இவர்களின் சிறப்பியல்புகளைப் பார்க்குமிடத்து இவர்களை இனங்காண்பதில் உள்ள தனிச்சிறப்பியல்புகளில் சுட்டுப் பெயர்கள் முக்கியமானவை. சுட்டுப் பெயர்களான பட்டப்பெயர்களுக்கு (இடுகுறிப்பெயர்கள்) பெயர்போன கிழக்கிலங்கையில்; வைத்தியர்களையும் அவர்களுக்குரிய பட்டப்பெயர்களைக் கொண்டே அறிந்து கொள்வது இலகுவாயிருக்கின்றது. பலருக்கும் வைத்தியர்களின் பதிவுப் பெயர் இன்றுவரை தெரியாமலும் இருக்கின்றது. குடுக்கைப்பரிசாரி, சின்னமரைக்கார், நூலச்சியர், குழலியர், சப்பாத்தர், புழுகன், வாலக்கர், கச்சிர நானா போன்று பல பெயர்கள் புழக்கத்திலுள்ளன.